แรงขายหุ้น “บิ๊กแคป” ผิดหวังงบ Q3 ต่ำคาด ฉุด SET ลบ 14 จุด
SET ปิดลบ 14 จุด รับแรงขาย Sell on Fact หลังบจ.ประกาศผลประกอบการไตรมาส 3/65 ส่วนใหญ่ออกมาตามตลาดคาด และเงินบาทเริ่มชะลอแข็งค่า สะท้อนเม็ดเงินนักลงทุนต่างชาติชะลอไหลเข้า ทำให้นักลงทุนขายลดความเสี่ยงในระยะสั้น ขณะที่แนวโน้มวันพรุ่งนี้คาดแกว่งไซด์เวย์ โดยให้แนวรับที่ 1,615, 1,620 จุด แนวต้านที่ 1,630 จุด

SET ปิดลบ 14 จุด รับแรงขาย Sell on Fact หลังบจ.ประกาศผลประกอบการไตรมาส 3/65 ส่วนใหญ่ออกมาตามตลาดคาด และเงินบาทเริ่มชะลอแข็งค่า สะท้อนเม็ดเงินนักลงทุนต่างชาติชะลอไหลเข้า ทำให้นักลงทุนขายลดความเสี่ยงในระยะสั้น ขณะที่แนวโน้มวันพรุ่งนี้คาดแกว่งไซด์เวย์ โดยให้แนวรับที่ 1,615, 1,620 จุด แนวต้านที่ 1,630 จุด
14 พ.ย. 2565

โดยนักวิเคราะห์ กล่าวว่า ตลาดหุ้นไทยวันนี้ปรับตัวลงตาม Sentiment ตลาดเอเชีย ไม่ได้สดใส ตลาดเอเชียบวกลบสลับกัน และผลประกอบการในไตรมาส 3/65 ที่ใกล้ประกาศครบก็มีแรงขาย sell on fact ออกมา โดยเฉพาะแรงขายกลุ่มแบงก์ ซึ่งงบที่ประกาศสัปดาห์ที่ผ่านมาส่วนใหญ่เป็นไปตามตลาดคาดจึงมีแรงขายออกมา
นอกจากนี้เงินบาทวันนี้เริ่มชะลอการแข็งค่า จากสัปดาห์ที่ผ่านมาเงินบาทแข็งค่ามาก สะท้อนเม็ดเงินนักลงทุนต่างชาติชะลอไหลเข้า ทำให้นักลงทุนขายลดความเสี่ยงในระยะสั้น
สำหรับประเด็นหุ้น บริษัท มอร์ รีเทิร์น จำกัด (มหาชน) หรือ MORE ส่งผลกระทบจิตวิทยาต่อหุ้นขนาดกลางและเล็ก และหุ้นเชื่อมโยง MORE เพราะ MORE มีการลงทุนในบริษัทอื่นด้วย อาทิ HEMP, COMAN  ทั้งนี้ ดัชนี mai วันนี้ปรับตัวลง 1.5% ขณะที่ดัชนี SET ลบ 0.9%
สำหรับแนวโน้มตลาดวันพรุ่งนี้คาดแกว่งตัวไซด์เวย์ แนะให้เลือกลงทุนหุ้นที่มีแนวโน้มผลประกอบการไตรมาส 4/65 ออกมาดี โดยให้แนวรับที่ 1,615-1,620 จุด แนวต้านที่ 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 3,493.80 ล้านบาท ปิดที่ 34.00 บาท ลดลง 0.75 บาท
KBANK มูลค่าการซื้อขาย 2,549.69 ล้านบาท ปิดที่ 144.50 บาท ลดลง 3.50 บาท
AOT มูลค่าการซื้อขาย 2,411.20 ล้านบาท ปิดที่ 75.25 บาท ลดลง 0.50 บาท
PTTEP มูลค่าการซื้อขาย 2,095.81 ล้านบาท ปิดที่ 188.30 บาท ลดลง 0.50 บาท
CPALL มูลค่าการซื้อขาย 1,572.73 ล้านบาท ปิดที่ 61.50 บาท ราคาไม่เปลี่ยนแปลง